Diari Oficial de la Generalitat Valenciana


Sumari del DOGV 8140, del 03-10-2017 (2017/8327)

RESOLUCIÓ de 22 de setembre de 2017, del director general de Relacions amb les Corts, per la qual es publica l'annex de cessió de la posició de Bankia, SA, a la Fundación Bankia por la Formación Dual en el conveni marc subscrit entre la Generalitat, a través de la Conselleria d'Educació, Investigació, Cultura i Esport, i Bankia, SA, en data 17 de gener de 2017, per al foment de la Formació Professional en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8140

Data del DOGV
:   03-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8327


Data del document
:   22-09-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 22 de setembre de 2017, del director general de Relacions amb les Corts, per la qual es publica l'annex de cessió de la posició de Bankia, SA, a la Fundación Bankia por la Formación Dual en el conveni marc subscrit entre la Generalitat, a través de la Conselleria d'Educació, Investigació, Cultura i Esport, i Bankia, SA, en data 17 de gener de 2017, per al foment de la Formació Professional en l'àmbit de la Comunitat Valenciana. [2017/8327]  
  
  
La Generalitat, a través de la Conselleria d'Educació, Investigació, Cultura i Esport, Bankia, SA, i la Fundación Bankia por la Formación Dual han subscrit, el dia 31 de juliol de 2017, l'annex de cessió de la posició de Bankia, SA, a la Fundanción Bankia por la Formación Dual en el conveni marc subscrit entre la Generalitat i Bankia, SA, en data 17 de gener de 2017, per al foment de la formació professional en l'àmbit de la Comunitat Valenciana, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 21 de setembre de 2017 i número 1251/2017, és procedent la publicació en el Diari Oficial de la Generalitat Valenciana de l'annex esmentat, que figura com a annex d'aquesta resolució.  
  
València, 22 de setembre de 2017.- El director general de Relacions amb les Corts: Antonio Torres Salvador.  
  
  
Annex de cessió de la posició de Bankia, SA, a la Fundación Bankia por la Formación Dual en el conveni marc de col·laboració subscrit entre la Generalitat, a través de la Conselleria d'Educació, Investigació, Cultura i Esport i Bankia, SA, amb data 17 de gener de 2017  
  
  
València, 31 de juliol de 2017  
  
Reunits  
D'una part, Vicent Marzà Ibáñez, conseller d'Educació, Investigació, Cultura i Esport, en virtut del Decret 8/2015, de 29 de juny, del president de la Generalitat, pel qual es nomena vicepresidenta, consellers, secretària i portaveu del Consell (DOCV 30.06.2015) i, amb la capacitat que li atorguen el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport (DOCV 22.09.2015), i, l'article 6.3 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, en nom i representació de la Generalitat.  
D'una altra part, Amalia Blanco Lucas, amb DNI 42124496D, i Silvia Bajo Gálvez, amb DNI 29473400W, i actuant les dues en nom i representació de Bankia, SA, d'ara en avant Bankia, en qualitat de representants d'aquesta entitat, domiciliada a València (46174), carrer del Pintor Sorolla, 8, i amb NIF R85996849, segons els poders atorgats respectivament amb data 12 juny de 2012 i 26 d'abril de 2013, davant del notari de l'Il·lustre Col·legi de Madrid, Antonio Pérez-Coca Crespo amb els núms. 1278 i 1426 del seu protocol.  
Bankia es troba inscrita en el Registre Mercantil de València, tom 9.341, llibre 6.623, foli 104, full núm. V-17550.  
I d'una altra, Amalia Blanco Lucas, amb DNI 06153565D, i María Mercedes Chacón Delgado, amb DNI 10561894A, actuant en nom i representació de la Fundación Bankia por la Formación Dual, d'ara en avant la Fundación, amb NIF Y67879822, amb domicili a Madrid, passeig de la Castellana, 189, inscrita en el Registre de Fundacions de competència estatal amb el número 1.843, i segons els poders atorgats amb data 1 de desembre de 2016, davant del notari de l'Il·lustre Col·legi de Madrid, José Luis López de Garayo i Gallardo amb el núm. 4827 del seu protocol.  
Les parts es reconeixen capacitat legal suficient per a subscriure el present annex i, a aquest efecte,  
  
Exposen  
  
I. Que, amb data 17 de gener de 2017, Bankia i la Generalitat van subscriure un conveni de col·laboració per a, entre altres, el foment de la Formació Professional en l'àmbit de la Comunitat Valenciana, d'acord amb la descripció i condicions establides en aquest, d'ara en avant el conveni.  
II. Que la Fundación Bankia por la Formación Dual ha sigut constituïda amb l'objecte de, entre altres, fomentar la formació professional dual i la formació contínua així com el desenvolupament de sistemes en tots els camps d'aquets ensenyaments.  
III. Que és intenció de Bankia cedir la seua posició en el conveni a favor de la Fundación, acceptant aquesta última la plena titularitat en el dit conveni en els termes establits en el present acord i autoritzant la Generalitat la referida cessió.  
Tot això porten a efecte de conformitat amb les següents,  
  
Estipulacions  
  
Primera. Objecte  
1.1 Autorització de la Generalitat. La Generalitat autoritza expressament la cessió que s'arreplega en el present acord.  
1.2 Cessió. En virtut del present acord, que cursa efectes des del 31 de juliol de 2017, Bankia cedix a favor de la Fundación, que accepta, la seua posició en el conveni referit en l'expositiu I anterior, subrogant-se per consegüent la Fundación en la totalitat dels drets i obligacions regulats en el conveni, així com en els que, si és el cas, es deriven dels acords i documents complementaris que han sigut subscrits per Bankia i la Generalitat fins a la present data, en relació amb aquest.  
  
1.3 Acceptació de la Fundación i assumpció d'obligacions. La Fundación manifesta expressament com a conseqüència de la subrogació operada per virtut del present acord, que assumix des del present acte, l'íntegre compliment de les obligacions que es deriven per a Bankia en el conveni, per la qual cosa manifesta expressament conéixer i acceptar íntegrament les condicions regulades en aquest, acceptant de forma expressa la seua subrogació en la posició que fins a la present data ostenta Bankia en aquest.  
  
Segona. Notificacions  
La Fundación manifesta que, als efectes de notificacions, les seues dades són els següents:  
  
Fundación Bankia por la Formación Dual  
Juan Carlos Lauder López  
Passeig de la Castellana, 189  
28008 Madrid  
Telèfon: 174 995 780  
Adreça electrònica: psbu@ozhszezyfoixfvu.zqp  
En tot el no previst expressament en el present acord, la relació entre la Fundación i la Generalitat continuarà regint-se pel que disposa el conveni.  
I en prova de conformitat de tot el que antecedix, firmen les parts el present acord per triplicat i a un sol efecte, en el lloc i la data indicats en l'encapçalament.  
  
Per la Conselleria d'Educació, Investigació, Cultura i Esport: Vicent Marzà Ibáñez. Per Bankia, SA: Amalia Blanco Lucas i Silvia Bajo Gálvez. Per la Fundación Bankia por la Formación Dual: Amalia Blanco Lucas i María Mercedes Chacón Delgado.